**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. janvārī Nr. 46**

(protokols Nr. 2, 44. p.)

**Par valsts mērķdotācijas sadali Madonas novada pašvaldības vispārējās pamatizglītības un vispārējās vidējās izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām no 2025. gada 1. janvāra līdz 31. augustam**

Saskaņā ar likumu “Par valsts budžetu 2025. gadam un budžeta ietvaru 2025., 2026. un 2027. gadam” un Ministru kabineta 05.07.2016. noteikumiem Nr. 445 “Pedagogu darba samaksas noteikumi” ir apstiprināts finansējums mērķdotācijām pašvaldībām 2025. gada 8 mēnešiem.

Saskaņā ar Ministru kabineta 21.06.2022. noteikumu Nr. 376 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" 13. un 14. punktu un Madonas novada pašvaldības noteikumiem Nr. 31 “Par valsts budžeta mērķdotācijas un pašvaldības finansējuma aprēķina un sadales kārtību Madonas novada pašvaldības izglītības iestāžu pedagogu darba samaksai” pašvaldības Izglītības pārvalde un Finanšu nodaļa ir veikusi aprēķinus par valsts mērķdotācijas sadali izglītības iestādēm no 2025. gada 1. janvāra līdz 31. augustam.

Noklausījusies sniegto informāciju, pamatojoties uz Ministru kabineta 21.06.2022 noteikumu Nr. 376 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" 13. un 14. punktu, ņemot vērā 23.01.2025. Izglītības un jaunatnes lietu komitejas un 28.01.2025. Finanšu un attīstības komitejas atzinumus, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sadalīt Madonas novada pašvaldības vispārējās pamatizglītības un vispārējās vidējās izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām paredzēto valsts mērķdotāciju no 2025. gada 1. janvāra līdz 31. augustam EUR 4818251,00 apmērā.
2. Iedalīt Dzelzavas Pakalnu pamatskolai valsts mērķdotāciju no 2025. gada 1. janvāra līdz 31. augustam EUR 910860,00 apmērā, t. sk. pedagoģisko darbinieku darba samaksai un sociālās apdrošināšanas obligātajām iemaksām - 657976,00 *euro.*

*Pielikumā: Madonas novada pašvaldības vispārējās pamatizglītības un vispārējās vidējās izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām paredzētās valsts mērķdotācijas sadales saraksti no 2025. gada 1. janvāra līdz 31. augustam.*

 Domes priekšsēdētājs A. Lungevičs

*S. Seržāne 26136230*